[{"text_idx": "#000000", "text": "Os ydych yn fusnes sydd am gyflogi yna mae\u2019n sicr yn werth i chi siarad a\u0302\u2019ch swyddfa Gweithffyrdd+ leol."}, {"text_idx": "#000001", "text": "Gwasanaeth a ariennir yn llawn yw Gweithffyrdd+ a\u2019i nod yw helpu pobl ddi-waith i gael gwaith eto. Mae amrywiaeth o bobl yn ymwneud a\u0302\u2019r gwasanaeth ar hyn o bryd, sy\u2019n aros am y busnes iawn i weithio iddo."}, {"text_idx": "#000002", "text": "Mae Gweithffyrdd+ yn gwybod ei bod hi\u2019n bwysig i bob busnes gyflogi staff sydd a\u0302\u2019r agweddau a\u2019r sgiliau cywir. Bydd Swyddogion Cyswllt Cyflogaeth (SCC) Gweithffyrdd+ yn cwrdd a\u0302 chi i gael dealltwriaeth ddofn o\u2019r ro\u0302l a\u2019r math o berson y mae ei angen i\u2019w llenwi. Yna byddwn yn chwilio drwy ein grw\u0302p o gyfranogwyr i ddod o hyd i\u2019r ymgeiswyr iawn."}, {"text_idx": "#000004", "text": "yn helpu busnesau a mentrau cymdeithasol i recriwtio staff rhagorol"}, {"text_idx": "#000005", "text": "Meddai Rheolwr Talu a Chario Castell Howell, Eirian Thomas, \u201cMae Darren (un o gyfranogwyr Gweithffyrdd+) yn gweithio\u2019n galed, mae\u2019n frwdfrydig ac yn boblogaidd iawn gyda\u2019i gydweithwyr a chwsmeriaid. Mae Darren yn dda iawn am weld yr hyn sydd angen ei wneud ac mae\u2019n bwrw ymlaen ag e\u2019. Rydym yn fodlon iawn ar ei gyfraniad at y busnes. Daeth Darren i Gastell Howell drwy Gweithffyrdd+. Mae gennym berthynas dda iawn a\u0302 Gweithffyrdd+ a byddem yn erfyn ar fusnesau eraill i gysylltu a\u0302 nhw. Maen nhw\u2019n gallu darparu cefnogaeth wych ac yn gallu helpu busnesau gyda\u2019u recriwtio.\u201d"}, {"text_idx": "#000013", "text": "Meddai Gill, Rheolwraig yng Nghanolfan Maerdy, \u201cGwelais yn gyflym fod Hannah (un o gyfranogwyr Gweithffyrdd+) yn awyddus iawn i ddysgu ac ymuno a\u0302\u2019r gwaith o redeg y grwpiau yn y ganolfan. Roedd yn hyfryd gweld Hannah yn datblygu\u2019n bersonol ac yn magu hyder. Mae\u2019n bleser cael Hannah yn y ti\u0302m.\u201d Meddai Daniel Shepherd, Cyfarwyddwr Cando Laundry Services, \u201cMae Bernadette (un o gyfranogwyr Gweithffyrdd+) wedi bod gyda ni bellach am 10 mis ac mae\u2019n aelod gwych o\u2019r ti\u0302m. Mae ganddi agwedd gadarnhaol a dyna\u2019r hyn rydym yn chwilio amdano. Rydym wedi gweithio gyda Gweithffyrdd+ am dros flwyddyn ac maen nhw\u2019n bartneriaid gwych. Maen nhw\u2019n cymryd y cyfrifoldeb am lawer o\u2019r gwaith recriwtio, gan gynnwys archwilio hanes pobl i sicrhau ein bod yn cael ymgeiswyr o safon.\u201d"}, {"text_idx": "#000014", "text": "Cefnogaeth gan Gweithffyrdd+ yn arwain at fam sengl yn cael swydd wych"}, {"text_idx": "#000015", "text": "Gan ei bod wedi gadael y Llynges Frenhinol a chan fod ei phlant yn ddigon hen iddi ddychwelyd i\u2019r gwaith, roedd Sharon yn awyddus i gael swydd. Siaradodd Sharon a\u0302\u2019r gwasanaeth cefnogi cyflogaeth, Gweithffyrdd+. Mae Gweithfyrdd+ yn helpu pobl i wella\u2019u bywydau drwy gymorth cyflogaeth, hyfforddiant sgiliau, profiad gwaith a gwirfoddoli."}, {"text_idx": "#000021", "text": "Darganfyddwch fwy trwy gysylltu a\u0302'ch swyddfeydd lleol"}, {"text_idx": "#000022", "text": "Nod Gweithffyrdd+ yw helpu pobl ddi-waith i wella\u2019u bywydau drwy ddarparu cefnogaeth i helpu pobl i ddod o hyd i gyflogaeth, hyfforddiant, profiad gwaith a chyfleoedd gwirfoddoli."}]